**ELŐTERJESZTÉS KÍSÉRŐ LAP**

**E-szám: 83/2017.**

# Tárgy: Döntés az „I. világháborús emlékmű felújítása Nagykovácsiban, a Tisza István téren” pályázat támogatási kérelmének benyújtásáról és az önerő összegéről

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. június 22.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. június 22.**

**polgármester**

**Tisztelt Képviselő-testület!**

A Közép- és Kelet-európai Történelem és Társadalom Kutatásáért Közalapítvány XX. Század Intézete az első világháború centenáriumi rendezvénysorozata keretében az Első Világháborús Centenáriumi Emlékbizottság megbízásából pályázatot hirdetett meg az első világháború történelmi emlékeit őrző emlékművek rendbetételére, renoválására, helyreállítására, továbbá új emlékművek felállı́tására. A pályázat keretében lehetőség van a forráshiány miatt nem megfelelően gondozott első világháborús emlékművek állagmegőrző karbantartására és felújítására, legfeljebb bruttó 2.500.000,- forint összeghatárig. A támogatás előfinanszírozás formájában történik.

A Tisza István téren 1925-ben emlékművet állítottak Tisza István és az első világháború hőseinek tiszteletére, amelyet 1991-ben restauráltak. Ezt követően csak állagmegóvási munkák történtek, így az obeliszk felújítása időszerűvé vált.

A projekt keretében sor kerül

* a kő obeliszk és a turul teljes kőanyagának tisztítására, a sérülések kijavítására, pótlásokra, a feliratok újra festésére,
* a bronzfelületek tisztítására, passziválására, az illesztési hézagok tömítésére,
* a mészkő ülőpadon az illesztési hézagok tömítésére, a kőfelület tisztítására,
* a süllyesztett lámpatest javítására, valamint
* 2 db pad beszerzésére.

A projekt összköltsége bruttó 2.290.896,- forint. A projekt költségének 100%-a finanszírozható vissza nem térítendő támogatásból, azonban a vállalt önrész mértéke a - pontozással történő - értékelés során növeli a pályázat megnyerésének esélyét. Ennek alapján az Önkormányzat 10% önerőt biztosít a megvalósításhoz, melynek bruttó összege 229.090,- forint. A támogatás intenzitása így 90%, ami bruttó 2.061.806,- forint.

Amennyiben a pályázat támogatást nyer el, a projektet 2018. május 31-ig kell megvalósítani.

**Döntési lehetőség:** A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2017. június 22.

**HATÁROZATI JAVASLAT**

**Tárgy: Döntés az „I. világháborús emlékmű felújítása Nagykovácsiban, a Tisza István téren” pályázat támogatási kérelmének benyújtásáról és az önerő összegéről**

Nagykovácsi Nagyközség Önkormányzatának Képviselő-testülete úgy dönt, hogy

1. támogatási kérelmet nyújt be a Nagykovácsi, Tisza István téren álló emlékmű felújítására,
2. a bruttó 2.290.896,- forint összköltségű projekt 10%-át, 229.090,- forintot önrészként biztosítja,
3. felhatalmazza a Polgármestert és a Jegyzőt a szükséges intézkedések megtételére.

**Határidő**: azonnal

**Felelős:** Polgármester, Jegyző